b'\n_START_ARTICLE_\nVirgilijus Valan\xc4\x8dius\n_START_PARAGRAPH_\nVirgilijus Valan\xc4\x8dius (g. 1963 m. bir\xc5\xbeelio 12 d. Plung\xc4\x97je) \xe2\x80\x93 teisininkas, teis\xc4\x97jas, MRU profesorius, buv\xc4\x99s Lietuvos vyriausiojo administracinio teismo vadovas.\n_START_SECTION_\nTeisin\xc4\x97 karjera\n_START_PARAGRAPH_\n1986 m. Vilniaus universiteto Teis\xc4\x97s fakultete baig\xc4\x97 vientis\xc4\x85sias teis\xc4\x97s studijas, \xc4\xafgijo teisininko kvalifikacij\xc4\x85. Nuo 1998 m. iki 2000 m. Lietuvos teis\xc4\x97s universitete studijavo ir baig\xc4\x97 doktorant\xc5\xabros studijas, 2000 m. apgyn\xc4\x97 socialini\xc5\xb3 moksl\xc5\xb3 (teis\xc4\x97s krypties) daktaro disertacij\xc4\x85._NEWLINE_Sta\xc5\xbeavosi u\xc5\xbesienio valstyb\xc4\x97se kaip Pranc\xc5\xabzija (1993, 1996 m.); Austrija (1993 m.); JAV (1994; 1996 m.); Vokietija (1995; 1998 m.); \xc5\xa0kotija (1996 m.); Olandija (1996; 1998; 2001 m.); Suomija (1996; 1999 m.); Ispanija (1995; 1996; 2001 m.); Danija ir Liuksemburgas (1997); \xc5\xa0veicarija (1997; 1999 m.) ir kitur._NEWLINE_Nuo 1986 m. iki 1990 m. rajono prokurat\xc5\xabros sta\xc5\xbeuotojas, prokuroro pad\xc4\x97j\xc4\x97jas, vyr. prokuroro pad\xc4\x97j\xc4\x97jas; LR generalin\xc4\x97s prokurat\xc5\xabros skyriaus prokuroras, nuo 1991 m. iki 1994 m. Vilniaus 1 apylink\xc4\x97s teismo teis\xc4\x97jas, teismo pirmininko pavaduotojas, nuo 1995 m. iki 2002 m. Lietuvos apeliacinio teismo teis\xc4\x97jas, Civilini\xc5\xb3 byl\xc5\xb3 skyriaus pirmininkas, nuo 2002 m. iki 2008 m. lapkri\xc4\x8dio m\xc4\x97n. Lietuvos vyriausiojo administracinio teismo teis\xc4\x97jas, teismo pirmininkas, nuo 2008 m. lapkri\xc4\x8dio m\xc4\x97n. LVAT teis\xc4\x97jas.\n_START_SECTION_\nPedagogin\xc4\x97 veikla\n_START_PARAGRAPH_\nNuo 1997 m. iki 1998 m. Vilniaus universiteto Teis\xc4\x97s fakulteto d\xc4\x97stytojas, nuo 1998 m. Lietuvos teis\xc4\x97s universiteto Teis\xc4\x97s fakulteto \xc5\xa0eimos ir civilinio proceso katedros d\xc4\x97stytojas, ved\xc4\x97jas._NEWLINE_Nuo 1999 m. Tarptautin\xc4\x97s teis\xc4\x97j\xc5\xb3 mokyklos (CEELI instituto, Praha) kviestinis lektorius; nuo 1998 m. \xc5\xbeurnalo \xe2\x80\x9eJustitia" redaktori\xc5\xb3 kolegijos narys, nuo 1997 m. iki 1998 m. Lietuvos teis\xc4\x97j\xc5\xb3 mokymo centro valdybos narys._NEWLINE_Dalyvavo regiant teis\xc4\x97 aktus, buvo LR civilinio proceso kodekso rengimo (1995\xe2\x80\x932001) darbo grup\xc4\x97s vadovas, LR teism\xc5\xb3 \xc4\xafstatymo naujos redakcijos (2000) rengimo darbo grup\xc4\x97s narys, kit\xc5\xb3 teis\xc4\x97s akt\xc5\xb3 rengimo dalyvis, Jungtini\xc5\xb3 Taut\xc5\xb3 inicijuoto Lietuvos teis\xc4\x97j\xc5\xb3 mokymo centro veiklos \xc4\xafvertinimo darbo grup\xc4\x97s narys (2000)._NEWLINE_Europos saugumo ir bendradarbiavimo organizacijos (ESBO) sutaikymo ir arbitra\xc5\xbeo teismo arbitras (nuo 1998 m.).\n_START_SECTION_\nKita informacija\n_START_PARAGRAPH_\nVed\xc4\x99s; turi 2 vaikus._NEWLINE_Moka angl\xc5\xb3, rus\xc5\xb3, pranc\xc5\xabz\xc5\xb3 kalbas.'